o
Olkaa hedelmälliset
Moninkertaistukaa
Täyttäkää maa
MERITÄHTI
Tervetuloa ohjelmasarjan toisen jakson pariin -
meritähden mielenkiintoiseen maailmaan.
Puhumme Jumalan valtakunnan evankeliumin uudelleenlöytämisestä.
Uskon, että tämä on teologisen historian mielenkiintoisin löytö.
Mitä Jeesus sanoi, kun Hän alkoi puhua ensimmäisiä kertoja?
Sanoiko Hän: "Kääntykää, huomenna perustamme baptistiseurakunnan"?
Ei Hän sanonut niin.
Hän sanoi: "Tehkää parannus. Taivasten valtakunta on lähellä."
Hän saarnasi Jumalan valtakunnasta, eli valtakuntaa todeksi -
ja kertoi vertauksia valtakunnasta.
Hän puhui valtakunnasta sata kertaa ja seurakunnasta vain kerran.
Jeesus kuoli, heräsi kuolleista ja nousi Taivaaseen.
Sitä ennen oli kokous, josta kerrotaan Apostolien teoissa.
Opetuslapset olivat kuulleet valtakunnasta 3,5 vuoden ajan.
He kysyivät: "Perustatko nyt valtakunnan Israeliin?"
He tulkitsivat sen poliittisesti.
Jeesus varmasti tunsi pettymystä. Olihan Hän opettanut 3,5 vuotta.
Hän varmasti ajatteli: "Ei taas. Aloitetaan alusta jälleen kerran."
Hän vetäytyi opettamaan opetuslapsia 40 päivän ajaksi.
Hän opetti Jumalan valtakunnasta.
Jos Jeesus opettaa yhdestä ja samasta aiheesta 40 päivän ajan, -
aiheen täytyy olla tärkeä.
Jos se on tärkeää Jeesukselle, -
Paholainen yrittää tehdä siitä vähäpätöistä.
Varhaisten seurakuntien uskontunnustuksissa -
Jumalan valtakuntaa tuskin mainitaan lainkaan.
Jos se mainitaan, -
sen ajatellaan kuuluvan kuoleman jälkeiseen elämään.
Jumalan valtakunnalla on monille kristityille hyvin vähän merkitystä
Se liitetään taivaaseen, Israeliin, Jeesuksen paluuseen.
Se on jotakin tulevaisuudessa.
Jumalan valtakunnasta julistavia pidetään harhaoppisina.
He eivät ole ymmärtäneet Jumalan valtakunnan luonnetta.
Se johtuu pitkälti teologisista perinteistämme -
ja siitä, että monet ovat kasvaneet demokratioissa.
Emme tiedä, miten Jumalan valtakunta toimii.
Jumalan valtakunta ei ole demokratia.
Se on monarkia tai oikeastaan parlamentaarinen teokratia.
Puhumme siitä myöhemmin.
Luin kiinnostuneena Marco Polon kertomusta Tšingis-kaanista.
Mongolihallitsija halusi tietää Jeesuksesta.
Hän pyysi Marco Poloa tuomaan lännestä sata miestä, -
jotka opettavat Kristuksesta.
Mongolihallitsija kutsui evankeliumin valtakuntaansa.
Marco Polo käsitti, että se oli tärkeää.
Kahden vuoden kuluttua Rooman paavi lähetti kaksi lähetyssaarnaajaa.
He käskivät mongoleja asettumaan Rooman kirkon alaisuuteen.
Hallitsija halusi tietää Jumalan valtakunnasta, -
mutta hänelle tarjottiin liittoa vieraan kirkon kanssa.
Marco Polo oli pettynyt. Hän hylkäsi kristinuskon.
Hän kääntyi muslimiksi. Vihan uskonto peitti Aasian verellä.
Lähetyssaarnaaja E. Stanley Jones kirjoitti kirjan 87-vuotiaana.
Kirjan nimi on "The Unshakable Kingdom and the Unchanging Person".
Hän oli kuuluisa lähetyssaarnaaja Intiassa -
ja Mahatma Gandhin ystävä.
Hän löysi Jumalan valtakunnan evankeliumin elämänsä lopussa.
E. Stanley Jones kertoo upeasti löydöstään.
Kirjaa lukiessa pohtii, onko ollut kristitty lainkaan.
Tulen Saksasta. E. Stanley Jones kertoo, -
että hän puhui Saksan poliittisille johtajille Jumalan valtakunnasta.
Johtajat istuivat ja hakkasivat nyrkeillä penkkejä.
Stanley Jones ei ollut varma, oliko se hyvä vai huono merkki.
Puheenvuoronsa lopuksi hän kysyi nyrkeillä hakkaamisesta.
Johtajat vastasivat: -
"Maailmamme hajosi, kun Weimarin tasavalta romahti."
"Etsimme keinoja, miten saisimme sen korjattua."
"Nyt kun puhut, käsitämme, että etsimme Jumalan valtakuntaa."
"Saimme sen sijaan Hitlerin ja hänen aatteensa."
"Hänen maailmansa tuhosi kaiken."
"Missä olitte, kun kansamme tarvitsi teitä?"
"Kukaan ei julistanut valtakunnan evankeliumia."
Jumala tarjoaa valtakunnan evankeliumia jopa kansakunnille.
Matt. 21:ssä Jeesus sanoi fariseuksille: -
"Jumalan valtakunta otetaan teiltä pois" -
"ja annetaan kansalle, joka tekee sen hedelmiä."
Historiassa on siis ajanjaksoja, -
jolloin Jumala tarjoaa valtakunnan evankeliumia kokonaisille kansoille
Mitä jos olemme kadottaneet valtakunnan evankeliumin?
Olin järkyttynyt huomatessani, -
että nykyään julistetaan puolitotuutta evankeliumina.
Se on harmiton ja hampaaton versio -
voimallisesta ja mullistavasta valtakunnan evankeliumista, -
jota Jeesus eli todeksi ja opetti vielä ylösnousemuksenkin jälkeen.
Nykyään julistetaan kolmea erityyppistä evankeliumia.
On pastorien evankeliumi: "Tervetuloa seurakuntaamme!"
"Isä rakastaa teitä!"
Toiseksi on opettajien evankeliumi.
Opettajat ovat laatineet seurakunnan opinkappaleet.
He sanovat: "Tulkaa seurakuntaamme. Olemme ajatelleet kaiken valmiiksi"
He ovat rakentaneet kokonaisia seurakuntajärjestelmiä.
He kutsuvat liittymään loppuiäksi.
Kolmantena on herätysevankeliumi.
Sanotaan: "Kohota kätesi, kutsu Jeesus sydämeesi."
Kutsun sitä ovennuppi- evankeliumiksi.
Se kertoo, missä on valtakunnan ovi, -
mutta se ei opeta, miten elää valtakunnassa.
Se ei ole valtakunnan evankeliumi.
Monet alueet, jopa maanosat, eivät ole kuulleet valtakunnasta.
Se ihmetyttää todella.
Lyhyesti sanottuna Jeesus esittäytyi salaisena Kuninkaana.
Hän tulee hiipien. Hän ei julista: "Olen kuningas, polvistu!"
Hän rakastaa meitä, vaikka Hän tuntee meidät.
Hän julistaa meille rakkauttaan, kutsuu meitä rakastamaan Häntä -
ja olemaan kuuliaisia omasta tahdostamme.
Jumalan valtakunta onkin palvelemista.
Se kutsuu ihmisiä seuraamaan valtakunnan periaatteita.
Jeesus periaatteessa perustaa valtion.
Kuninkaiden Kuningas ja herrojen Herra on nykykielellä keisari.
Valtakunta on nimittäin kuningaskuntien kuningaskunta.
Sanotaan, että maailman kuningaskunnat ovat Jeesuksen.
Hän on itse asiassa keisari.
Juhlimme, kun Neuvostoliitto romahti.
Ajattelimme, että päästiin viimeisestäkin imperiumista.
Imperiumi on tulevaisuutemme, pidimme siitä tai emme.
Kutsumme joskus imperiumeja totalitaarisiksi järjestelmiksi.
Se kontrolloi kaikkia elämän alueita.
Sitä pidetään tavallisesti kielteisenä asiana.
Me kaikki olemme totalitaarisen järjestelmän alaisia
Se on voimakas totalitaarinen järjestelmä.
Siinä ihmisellä on absoluuttinen kuuliaisuus -
absoluuttiselle järjestelmälle.
Ihminen on vankina, vailla liikkumismahdollisuuksia.
Maailman vahvin totalitaarinen järjestelmä on oma ego ja itse, -
jossa ihminen on itsensä diktaattori.
Silloin täytyy tehdä sitä, mitä itse haluaa.
Jos ei pidä siitä, mitä tekee, ei tiedä, kenelle valittaisi.
Sen näkee muotimaailmassa.
Maailma sanoo: "Olet vapaa tekemään, mitä tahdot."
Silti muotimaailmassa kaikki näyttävät samalta.
Sitten joku vetää taustalla naruista ja kaikki muuttuvat: -
pukeutuvat ja puhuvat eri tavalla, tuoksuvat ja näyttävät erilaiselta.
Se ei ole individualismia. Se on robottien luomista.
Ihminen on totalitaarisen järjestelmän orja.
Kommunismissa ohjaava järjestelmä on proletaari.
Kapitalismissa se on markkinat.
Islamissa se on Allah ja sharia.
Se on järjestelmä, jonka alaisuuteen täytyy taipua.
Me elämme kaikki totalitaaristen järjestelmien alaisuudessa.
Jeesuskin toi totalitaarisen järjestelmän, mutta se on erilainen
Hän kutsuu meitä osallistumaan vapaaehtoisesti.
Ihmisen ei ole pakko olla kuuliainen.
Jeesus toi valtakunnan, jossa on 5 ominaisuutta.
Valtakunnassa on kuningas, rajat, kansalaisia, -
perustuslaki ja hallinto.
Nämä viisi asiaa tarvitaan.
Jeesus ei juuri koskaan käyttänyt uskonnollista kieltä.
Hän käytti poliittista kieltä.
Jeesus sanoi esimerkiksi: "Minä rakennan seurakuntani."
Opetuslapset eivät aina ymmärtäneet, mitä Hän tarkoitti.
Oli paljon asioita, joita he eivät ymmärtäneet.
Kun Jeesus kertoi rakentavansa seurakuntansa, -
opetuslapset tiesivät nähtävästi tarkalleen, mitä Jeesus tarkoitti.
"Seurakunta", "ekklesia", oli tunnettu poliittinen käsite.
Ap. t. 19:ssä kerrotaan Paavalista ja mellakasta.
Kaupungin sihteeri käski jättämään asian kansankokoukselle, -
ekklesialle, joka oli kaupunkivaltion päättävä elin.
Kreikan demokratiassa yli 20-vuotiaat kansalaiset -
kokoontuivat äänestämään ja päättämään asioista.
Ekklesia oli poliittinen päättävää elintä tarkoittava käsite.
Sen käännösvastine voisi olla "parlamentti" tai "senaatti".
Jeesus tavallaan sanoi: "Olen Kuningas."
"Rakennan valtakuntani laajenta- malla kuninkaallista valtaani," -
"jossa te hallitsette kanssani."
Siksi kutsun sitä parlamentaariseksi teokratiaksi.
Jeesus kutsuu ihmisiä hallitsemaan kanssaan.
Siksi opetuslapset kysyvät Ap. t. 1:ssä, -
tekeekö Jeesus heistä nyt ministereitä.
Oli selvää, että se oli poliittinen käsite.
Eräs eniten lainatuista jakeista sisältää poliittisen käsitteen.
Matt. 6:33: "Etsikää ensin Jumalan valtakuntaa ja hänen -" Mitä?
"Ja Hänen vanhurskauttaan"
Useimmissa raamatunkäännöksissä on väärä sana tässä kohdassa.
Kreikan sana on "dikaiosune". Teidän ei tarvitse muistaa sitä.
Mikä se oli? Dikaiosune.
Sekin on poliittinen käsite.
Se tarkoittaa lakikokoelmaa, jonka ihminen määrittää itselleen.
Parempi käännös olisi "perustuslaki".
Kaikki Jeesuksen julistamat asiat ovat valtakunnan perustuslaki.
Yleisesti ajatellaan, että Vanhassa testamentissa on kymmenen käskyä, -
Uudessa testamentissa rakkaus, rauha, armo ja kakku, ei käskyjä.
Uudessa testamentissa on Kristuksen laki.
Uudessa testamentissa on 125 Jeesuksen antamaa käskyä ja kieltoa
Kutsun niitä 125 käskyksi.
Kuningas on käskenyt esimerkiksi rakastamaan vihamiehiä.
Kun Jeesus julisti, eli todeksi ja muovasi valtakuntaa, -
Hän asetti säännöt, jotka ohjaavat Jumalan valtakunnan elämää.
Jeesus määritteli, miten valtakuntaa hallitaan.
Esimerkiksi Ef. 2:20:n mukaan -
Jumalan rakennuksen perustuksena ovat apostolit ja profeetat.
Apostoleilla ja profeetoilla on perusluonteinen tehtävä.
Joku on sanonut: "Jeesus kutsui esiin valtakunnan," -
"mutta esiin astui kirkko."
Seurakunta erehtyi luulemaan olevansa valtakunta.
Siksi monet seurakunnat uskovat olevansa valtakunta.
Jumala on luonut koko maailman.
Hän hallitsee melkein koko luomakuntaa.
Tähdet, alkuaineet ja eläimet tottelevat Häntä.
Kala nappasi Joonan vatsaansa Jumalan käskystä.
Jopa pahojen henkien on toteltava Jumalaa.
On yksi kapinallinen ryhmä: -
me, ihmiset.
Emme automaattisesti synny valtakuntaan.
Meidän täytyy saada kutsu, passi ja kansalaisuus.
Jos vastaamme kutsuun ottamalla vastaan armon, -
voimme pysyä valtakunnassa olemalla kuuliaisia.
Näin Jeesus opettaa Matt. 7:ssä: -
Jotkut sanovat "Herra, Herra", mutta eivät tee Hänen tahtoaan.
Jeesus sanoo: "Menkää pois, te lainrikkojat."
Minusta se on merkittävää.
Alamme nyt huomata, että Jeesus perusti valtakunnan.
Tiivistettynä Jumalan valtakunta on Jumalan kiistämättömän vallan alue.
Tuolla alueella ei ole kapinaa Jumalaa vastaan.
Mitä Isä meidän -rukouksessa sanotaan?
Tulkoon valtakuntasi, tapahtukoon tahtosi.
Jumalan valtakunta on alue, jolla Hänen tahtonsa tapahtuu.
Se ei ole lainkaan monimutkaista.
Tapaan eri maissa paljon erilaisia kristittyjä.
Joku sanoo, että Pyhän Hengen vaikutuksesta kaadutaan eteenpäin.
Toinen sanoo, että täytyy kaatua taaksepäin.
Minulta kysytään, kaadunko eteen- vai taaksepäin.
En välitä, mihin suuntaan ihminen kaatuu.
Minua kiinnostaa, miten hän elää pystyyn päästyään.
Älä kerro, mihin uskot suullasi, opeillasi ja kirjoillasi.
Osoita elämässäsi seksuaalisuuden, rahankäytön ja uskonnon alueella, -
noudatatko Jumalan valtakunnan periaatteita.
Sen jälkeen voin kertoa, mihin sinä uskot.
Maailmakin katsoo ensin elämäämme ja vasta sitten sanojamme.
Ellemme noudata Jumalan valtakunnan periaatteita -
uskonnon, seksuaalisuuden, rahankäytön ja vallan alueella, -
meillä ei ole mitään sanottavaa maailmalle.
Maailma näkee, että olemme tekopyhiä.
Valtakunnan evankeliumi on ihmeellinen löytö.
Lapsemme rakastavat jalkapalloa. He pelaavat sitä kaikkialla.
Jalkapalloa voi pelata kahdella tavalla.
Voi pelata jalkapallokentällä sääntöjen mukaan.
Siellä on rajat, erotuomari, pallo, -
50 000 katsojaa, jotka kaipaisivat liikuntaa, -
ja 24 pelaajaa, jotka kaipaisivat lepoa.
Toinen tapa on pelata parkkipaikalla. Sekin on hauskaa.
Vain toinen tapa on sääntöjen mukainen.
Monet pelaavat jalkapalloa, koska se on hauskaa, -
ei koska he haluavat pysytellä säännöissä.
Jumalan valtakunnalla on paljon vihollisia.
Ensimmäinen vihollinen on rahan valtakunta.
Jeesus sanoi, ettemme voi palvella kumpaakin.
Jos uskot vain pankkitiliisi ja omaan rahankäyttöösi, -
sinulla ei ole mitään tekoa Jumalan valtakunnan kanssa.
Jumalan valtakunnassa asiat ovat eri tavalla.
Tarkastelemme tulevissa ohjelmissa valtakunnan taloutta.
Toinen vihollinen on itsen valtakunta.
"Minä itse olen tärkein asia elämässäni."
"Jos luovun siitä, minulla ei ole mitään."
Tällaiset ihmiset haluavat edistää itsen valtakuntaa -
ja käyttää Jumalan siunauksia itsensä hyväksi.
Jopa opetuslapset ajattelivat niin.
Kolmas vihollinen on ryhmämme valtakunta.
Johannes sanoi: "Me näimme jonkun ajavan ulos pahoja henkiä."
"Hän ei kuulunut meihin. Kielsimme häntä."
Jeesus sanoi: "Jos hän ei ole teitä vastaan, hän on teidän puolellanne"
Jeesus sanoi myös: "Jos joku ei ole puolellani, hän on minua vastaan."
Se vaikuttaa ristiriitaiselta.
Ei ole tärkeää, ovatko ryhmät yhdessä.
He sanoivat periaatteessa: "Meidän ryhmämme on parempi kuin teidän."
"Liittykää meidän ryhmäämme."
Jeesus vastasi, etteivät ryhmät ole tärkeitä.
Tärkeää on, seuraavatko ihmiset Jeesusta.
Elleivät he ole Jeesuksen puolella, he ovat Häntä vastaan.
Se on lahkolaisuuden juuri: "Ryhmämme on parempi kuin teidän."
Siksi olemme istuttaneet erilaisia ryhmiä kaikkialle.
Kyselemme, onko Malawissa meidän seurakuntaa.
Ellei ole, nopeasti perustamaan.
Se on hölynpölyä.
Valtakunnan evankeliumi auttaa meitä voittamaan sen.
Mikä valtakunnan evankeliumi sitten on?
Ensin haluan sanoa, -
että Jumala esittelee itsensä miehenä ja naisena, äitinä ja isänä
Hän loi miehen ja naisen omaksi kuvakseen.
Hän esittäytyy pääosin miehenä, Isänä.
Monet julistavat evankeliumia, -
joka keskittyy Jumalan naisellisiin puoliin.
"Tule, rakas, autan sinua. Istu syliini, hellin sinua."
Se on ihana äidillinen puoli.
Ihmiset tulevat Jeesuksen luo, jos se vetoaa heihin.
Se ei yleensä vetoa miehiin.
Tällainen evankeliumi keskittyy Jeesuksen ensimmäiseen tulemiseen.
Kristus toi meille riemuvuoden.
Jeesus tulee maan päälle kuitenkin toisenkin kerran.
Hän tuo tuomion ja oikeudenmukaisuuden.
Silloin kyse on hallinnosta ja kuuliaisuudesta.
Se on evankeliumin miehinen puoli. Tarvitsemme kumpaakin.
Jopa mailla on joko miehisiä tai naisellisia ominaisuuksia.
Miehisiä ovat Israel, USA, Suomi, Saksa, Japani, Mongolia ja Norja.
Naisellisia ovat Itävalta, Italia, Ranska ja latinalaiset maat.
Siksi heihin vetoaa jumaläiti ja Jumalan naiselliset piirteet.
Roomalaiskatolinen kirkko on hyvin naisellinen.
Siellä useimmat miehet näyttävät naisilta.
Katsokaa siltä kantilta.
Mikä on valtakunnan evankeliumi tiivistettynä?
Siinä on kolme peruspiirrettä.
Ensinnäkin Jumala loi maailman. Hän asetti sinne Aadamin ja Eevan.
Hän loi täydellisen sopusoinnun itsensä, heidän ja luonnon välille.
He söivät ja elivät oikein. He elivät tuhat vuotta.
Toiseksi Paholainen tuli ja laittoi totuuden tilalle valheen.
Valhe hiipi kaikille elämänalueille: -
seksuaalisuuteen, talouteen, vallankäyttöön, seurakuntaan.
Ihmiset ovat vankina jossakin, jota Paavali kuvaa Room. 1:ssä.
Tuossa järjestelmässä, joka tulee Jumalan vihasta, -
ihmiset tukahduttavat totuuden omalla pahuudellaan.
Se luo vankilan, josta emme pääse ulos ilman ulkopuolista apua.
Esimerkiksi me syömme hedelmää, joka on keinotekoinen.
Jotkut nimittäin hyötyvät toisten sairaudesta.
Tärkeät ravintoaineet, kuten glykoravinteet -
tai tietyt vitamiinit jätetään tahallaan pois ravinnostamme, -
jotta yritykset voisivat hyötyä pitkäaikaissairaista ihmisistä.
Moniin sairauksiin on itse asiassa parannuskeino.
Jotkin tahot ovat kiinnostuneita pitkäaikaisista asiakkaista.
Kolmanneksi Jeesus sanoo: "Voin pelastaa teidät."
"Vapautan teidät synnistä ja valheista."
Tämän voi tehdä parhaiten elämällä ja muovaamalla valtakuntaa -
täysin uudella tavalla.
Vaaditaan Jumalan valtakunnan evankeliumin uudelleenlöytämistä.
Kertaan vielä Jumalan valtakunnan periaatteet.
1. Jumala siunaa vain omat suunnitelmansa.
2. Todellinen hengellinen voima ei tule niinkään voitelusta, -
vaan kuuliaisesta elämästä Jumalan valtakunnassa.
Jos elämä on yhtäpitävä Jumalan valtakunnan opetusten kanssa, -
Jumala antaa voimansa.
Tuo voima on jo nähtävillä karismaattisen liikkeen -
ja helluntailiikkeen ulkopuolella.
3. Eräs Jumalan valtakunnan moninkertaistumisperiaate on se, -
että vehnäjyvä putoaa maahan ja kuolee.
Samalla se moninkertaistuu 30-, 60- tai 100-kertaisesti.
Avain onkin itsensä uhraaminen.
Emme pelkästään näe Jeesusta uhrautuvana Vapahtajana, -
vaan annamme itsemme Jeesukselle, Kuninkaalle.
Jos toimimme niin, vain taivas on rajana.
Onko kysymyksiä?
Tarvitsemme todellakin 40 päivän vetäytymisjaksoa.
Miten on mahdollista oppia?
Opetuslapset tarvitsivat 40 päivää.
Joskus ajattelen, että me tarvitsemme enemmän.
Takanamme on 1900 vuotta kirkkohistoriaa kumottavana.
Meidän täytyy tehdä jonkinlaista uskonnollista pesäeroa -
vanhojen kirkkosysteemien kanssa.
Sen jälkeen täytyy etsiä, lukea Raamattu ehkäpä uudelleen.
Voi joutua hylkäämään vanhat kirjat ja lukemaan uusia kirjoja.
E. Stanley Jonesin kirjasta on hyvä aloittaa.
On myös hyvä kysyä itseltään, -
millä alueella minä kapinoin Jumalan valtakuntaa vastaan.
"Olen kasvanut demokratiassa. Jeesus, auta minua."
Pelkäämme antautua järjestelmälle, jota emme voi hallita.
Jumalan valtakuntaan voi päästä, ei ymmärryksellä, vaan luottamuksella.
Tarvitsemme aikalisää ja uudelleen löytämistä.
Se on hyvin palkitsevaa.
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ
LISÄTIETOJA OHJELMAN KOTISIVUILTA
OLKAA HEDELMÄLLISET, TÄYTTÄKÄÄ MAA, MONINKERTAISTUKAA
Suomennos: Marianne Tenetz